Per Clausen (EL), 2006-12-14:
Det vil sige, at ministeren nu mener, at hvad der måtte have været af problemer, er afdækket.
Hvad der har været begået af fejl, er afdækket.
Eller kunne det være, at der faktisk også var andre ting, som var interessante at få afdækket?
Der kunne være andre steder, hvor tilsvarende ting var sket, der kunne være andre ansvarsforhold, der gjorde sig gældende, end dem, ministeren er nået frem til.
Det er sådan set det, der er spørgsmålet, for det her er jo, som ministeren selv har sagt, en alvorlig sag.
Hvad skyldes i grunden ministerens og Dansk Folkepartis og Venstres og Konservatives store uvilje imod at få den her sag undersøgt til bunds?
Den brist, der har været i Sundhedsstyrelsen og på strålecenteret på Herlev Sygehus, er så rigeligt afdækket med henblik på at kunne handle fremadrettet på det og sørge for, at det ikke sker igen.
Det er sådan set situationen.
Det er jo afsløret med al ønskelig tydelighed, at selv om at vi altså har haft en lovgivning, i medfør af hvilken der er udstedt en bekendtgørelse, som giver sygehuset, som er et amtskommunalt driftsanliggende, et ansvar, så er der ikke levet op til det.
Det er sådan set baggrunden for, at jeg har sagt, selv om det sådan set er imod mit glødende decentrale hjerte, at vi nok er nødt til at justere opgavefordelingen her lidt og ikke fuldt lade det være op til regionerne at få det her på plads.
De er nødt til at få en hjælpende hånd.
Så de brister, der har været, er så rigeligt afdækket, med henblik på at vi nu kan handle på dem.
Så tror jeg, det gælder om at bruge energien, den politiske, den administrative, den sundhedsfaglige og den økonomiske, fremadrettet af hensyn til patienterne, selv om jeg godt ved, at oppositionen kerer sig mere om historien end om fremtiden.
Jeg tror, de patienter, der bliver syge i morgen, er mere interesseret i, at vi får tingene til at virke i et fremadrettet perspektiv.
Nu kan jeg forstå, at indenrigs- og sundhedsministeren mener, det er sådan lidt upassende at beskæftige sig med de løfter, regeringen er kommet med, og de løfter, ministeren er kommet med, og konfrontere dem med virkeligheden.
Men jeg synes da, det har været meget nyttigt, for nu er vi nået frem til, at når regeringen taler om behandlingsgaranti, betyder det præcis det samme, som når Socialdemokraterne talte om behandlingsgaranti i gamle dage.
Længere er vi altså ikke kommet med det, men så må vi gå ud fra, at det bliver overholdt i fremtiden, og partier, der støtter ministeren, har jo også erkendt, at der skal ministeren have lidt hjælp, så derfor skal vi løbende snakke sammen om det i fremtiden.
Det synes jeg måske er en lille smule urimeligt – også over for de personer, institutioner, som ministeren anklager for at have begået ulovligheder.
Jeg konstaterer, at den redegørelse, jeg selv har foranstaltet, lavet i Sundhedsstyrelsen, meget klart afdækker, at der i relation til nogle bestemte patienter har været en behandling, som ikke er i overensstemmelse med lovens regler og derfor pr. definition ikke er lovmedholdig.
Det kan man læse klart ud af redegørelsen, hvor det jo er tydeliggjort, at Sundhedsstyrelsen ikke har gjort det, den skulle i forhold til et antal patienter, men hvor det jo er lige så tydeligt, at den henvisende sygehusmyndighed, nemlig strålecenteret i Herlev, heller ikke har gjort det.
Regelsættet er jo ikke sådan, at man skal stå ude på strålecenteret i Herlev og lade ugerne gå for så i uge 4 at konstatere: Hov, her var søreme da en patient, vi ikke nåede at behandle, så vi må hellere ringe ind til Sundhedsstyrelsen.
Nej, regelsættet er sådan, at man har en aktiv handlepligt i den situation, hvor man kan se, at man ikke kan nå at tilbyde den patient behandling til tiden, og så skal man henvende sig.
Det er i en række sager ikke sket i samvirket mellem strålecenteret på Herlev Sygehus og Sundhedsstyrelsen, og derfor er det afdækket, at man de to steder ikke har efterlevet reglerne.
Frem for at bruge en masse energi på yderligere at kradse i det er det da langt mere offensivt at sige, at det skal der da rettes op på.
Det er da det, patienterne forventer.
Samtidig har jeg taget initiativ til, at de patienter, der måtte være kommet i klemme, får en mulighed for at søge erstatning.